Anna Berge

Anna Berge (født Rohde 12. november 1872 i Bergen, død 13. februar 1960 i Bergen) var en norsk skuespiller og sufflør.

Anna Berge var datter av skomaker og sadelmakermester Eduard Hellmuth Rohde og Bertha Therese Würth. Hun ble 2. april 1898 gift i Bergen med skuespiller Theodor Berge. Ekteskapet ble oppløst i september 1909.

Anna Berge debuterte 26. mars 1890 ved Den Nationale Scene i fødebyen Bergen som Signe i stykket En Forlovelse. Hun hadde hele sin yrkeskarriere ved dette teatret, i begynnelsen som skuespiller, og i årene 1895–1946 som sufflør. I 1920-årene bisto hun ved den musikalske innstudering av enkelte operetter.

Roller i utvalg 
Signe i En Forlovelse av Edvard Brandes (Bergen, 1890)
Henriette i Bendix Langes Paa Tremandshaand (Bergen, 1890)
Pige hos fru Hjelm i Gunnar Heibergs Kong Midas (Bergen, 1890)
Arla i Hvorledes man gør godt av A. Chr. Edgren (Bergen, 1890)

Kilder

Referanser 

Norske skuespillere
Personer fra Bergen kommune